Official Journal L 192 , 20/07/2002 P. 0009 - 0010



Ir-Regolament tal-Kunsill (KE) Nru 1310/2002 tad-19 ta' Lulju 2002 li jemenda r-Regolament (KE) Nru 963/2002 li jippreskrivi disposizzjonijiet transitorji dwar miżuri anti-dumping u anti-sussidju adottati bis-saħħa tad-Deċiżjonijiet tal-Kummissjoni Nru 2277/96/KEFA u Nru 1889/98/KEFA kif ukoll investigazzjonijiet, ilmenti u applikazzjonijiet anti-dumping u anti-sussidju pendenti bis-saħħa ta' dawk id-Deċiżjonijiet IL-KUNSILL TA' L-UNJONI EWROPEA, Wara li kkonsidra t-Trattat li jistabblixxi l-Komunità Ewropea, u partikolarment l-Artikolu 133 tiegħu, Wara li kkonsidra l-proposta mill-Kummissjoni, Billi: (1) It-Trattat li jistabbilixxi l-Komunità Ewropea tal-Faħam u l-Azzar ("it-Trattat KEFA") ser jiskadi fit-23 ta' Lulju 2002. (2) Prodotti li bħalissa huma koperti bit-Trattat KEFA ikunu soġġetti għat-Trattat li jistabbilixxi l-Komunità Ewropea mill-24 ta' Lulju 2002. (3) Ir-Regolament (KE) Nru 963/2002 [1] jippreskrivi disposizzjonijiet transitorji dwar miżuri ta' anti-dumping u anti-sussidju adottati bis-saħħa tad-DEĊIŻJONI TAL-KUMMISSJONI Nru 2277/96/KEFA tat-28 ta' Novembru 1996 fuq il-protezzjoni kontra importazzjonijiet ta' dumping minn pajjiżi mhux membri tal-Komunità Ewropea tal-Faħam u l-Azzar [2] u d-DEĊIŻJONI tal-Kummissjoni Nru 1889/98/KEFA tat-3 ta' Settembru 1998 fuq il-protezzjoni kontra importazzjonijiet sussidjati minn pajjiżi mhux membri tal-Komunità Ewropea tal-Faħam u l-Azzar [3]. L-Annessi ta' dak ir-Regolament jelenkaw il-miżuri kollha anti-dumping u anti-sussidju fis-seħħ fis-16 ta' April 2002, jiġifieri id-data ta' l-adozzjoni tal-proposta mill-Kummissjoni. (4) Fil-frattemp, kienu iżda adottati emendi fir-rigward ta' ċerti miżuri minn dawn. Konsegwentement, l-Annessi ta' hawn fuq għandhom ikunu aġġornati. Huwa għalhekk xieraq li jkun hemm Regolament li jemenda li jaġġorna l-Annessi tar-Regolament Nru 963/2002, ADOTTA DAN IR-REGOLAMENT: Artikolu 1 Ir-Regolament (KE) Nru 963/2002 huwa b'dan emendat kif ġej: 1. L-Anness I għandu jkun emendat kif ġej: (a) biswit id-daħla "Prodotti tal-ħadid jew ta' l-azzar mhux bil-lega rromblati ċatti (kojlijiet irroljati sħan)": (i) id-daħla fit-tieni kolonna bl-isem "DEĊIŻJONI Nru" għandha tinbidel b'dan li ġej: "DEĊIŻJONI TAL-KUMMISSJONI Nru 283/2000/KEFA ta' l- 4.2.2000 (ĠU L 31, tal-5.2.2000, p. 15) (korretta bid-DEĊIŻJONI Nru 2009/2000/KEFA tat- 22.9.2000) (ĠU L 240, tat-23.9.2000, p. 12), kif emendat l-aħħar bid-Deċiżjoni tal-Kummissjoni Nru 841/2002/KEFA tal- 21.5.2002 (ĠU L 134, tat-22.5.2002, p. 11) u d-Deċiżjoni tal-Kummissjoni Nru 1043/2002/KEFA ta' l- 14.6.2002 (ĠU L 157, tal-15.6.2002, p. 45)"; (ii) fil-ħames kolonna, id-daħla dwar l-Indja għandha tinbidel b'li ġej: "Tata Iron & Steel Company Ltd (A078) Essar Steel Ltd (A083/A076) Steel Authority of India Ltd (A084/A077) Jindal Vijayanagar Steel Ltd (A270) Ispat Industries Ltd (A204) Il-kumpaniji l-oħrajn kollha" (iii) fis-sitt kolonna, id-daħla dwar l-Indja għandha tinbidel b'dan li ġej: "0 Impenn/1,5 % Impenn/11,5 % Impenn/18,1 % Impenn/14 % 10,7 %"; (b) biswit id-daħla "Prodotti tal-pjanċi kwarto rroljati sħan ta' l-azzar mhux bil-lega)": (i) Id-daħla fit-tieni kolonna bl-isem "DEĊIŻJONI Nru" għandha tinbidel b'dan li ġej: "DEĊIŻJONI TAL-KUMMISSJONI Nru 1758/2000/KEFA tad- 9.8.2000 (ĠU L 202, ta' l-10.8.2000, p. 21), kif emendat l-aħħar bid-DEĊIŻJONI tal-Kummissjoni Nru 979/2002/KEFA tat- 3.6.2002 (ĠU L 150, tat-8.6.2002, p. 36)"; (ii) fil-ħames kolonna, id-daħla dwar ir-Rumanija għandha tinbidel b'dan li ġej: "Sidex SA (069) Il-kumpaniji l-oħrajn kollha" (iii) fis-sitt kolonna, id-daħla dwar ir-Rumanija għandha tinbidel b'dan li ġej: "5,7 % 11,5 %'"; 2. L-Anness II għandu jiġi emendat kif ġej: (a) fit-tieni kolonna, id-daħla bl-isem "DEĊIŻJONI Nru" għandha tinbidel b'dan li ġej: "DEĊIŻJONI TAL-KUMMISSJONI Nru 284/2000/KEFA ta' l- 4.2.2000 (ĠU L 31, tal-5.2.2000, p. 15), korretta bid-DEĊIŻJONI tal-Kummissjoni 2071/2000/KEFA tad- 29.9.2000 (ĠU L 246, tat-30.9.2000, p. 32), kif emendata l-aħħar mid- DEĊIŻJONI tal-Kummissjoni Nru 842/2002/KEFA tal- 21.5.2002 (ĠU L 134, tat-22.5.2002, p. 18) u d-DEĊIŻJONI tal-Kummisjsoni Nru 1043/2002/KEFA ta' l- 14.6.2002 (ĠU L 157, tal-15.6.2002, p. 45)"; (b) fil-ħames kolonna, id-daħla dwar l-Indja għandha tinbidel b'dan li ġej: "Essar Steel Ltd (A083/A076) The Steel Authority of India Ltd (A084/A077) Tata Iron & Steel Company Ltd (A075/A078) Ispat Industries Ltd (A204) Jindal Vijayanagar Steel Ltd (A270) Il-kumpaniji l-oħrajn kollha" (ċ) fis-sitt kolonna, id-daħla dwar l-Indja għandha tinbidel b'danli ġej: "Impenn/4,9 %" Impenn/12,3 % Impenn/6,2 % Impenn/9,8 % Impenn/5,7 % 13,1 %'. Artikolu 2 Dan ir-Regolament għandu jidħol fis-seħħ fl-24 ta' Lulju 2002. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fid-19 ta' Lulju 2002. Għall-Kunsill Il-President T. Pedersen [1] ĠU L 149, tas-7.6.2002, p. 3. [2] ĠU L 308, tad-29.11.1996, p. 11.Deċiżjoni kif l-aħħar emendata bid-Deċiżjoni 435/2001/KEFA (ĠU L 63, tat-3.3.2001, p. 14). [3] ĠU L 245, ta' l-4.9.1998, p. 3. --------------------------------------------------